《水龙吟 送余干教邓觉非归吴》
元代·吴存

琵琶亭下春波，滔滔流入三吴去。东风也似无情，不约木兰舟住。中有仙翁，＊衫乌帽，笔床谈尘。道越乡虽好，昨非今是，终不似，归来赋。想见莓苔三尺，玉琴清、杏梢初雨。青青衿佩，童参冠伍，徘徊江暮。我意尤长，公行不顾，一声柔舻。趁轻风径上蓬莱顶＊，去天尺五。

作者简介：（1257—1339）元鄱阳人，字仲退。私淑饶鲁之学。部使者劝以仕，不赴。仁宗延祐初，强起为本路学正，改宁国教授。后聘主本省乡试，寻卒。有《程朱传义折衷》、《月湾集》。